### NN 137/2015 (23.12.2015.), Odluka o imenovanju predsjednika i članova ustavnosudskih vijeća do stupanja na dužnost novih sudaca Ustavnog suda Republike Hrvatske

USTAVNI SUD REPUBLIKE HRVATSKE

2587

Na temelju članka 11. točaka 2. i 3. Poslovnika Ustavnog suda Republike Hrvatske (»Narodne novine« broj 181/03., 16/06., 30/08., 123/09., 63/10., 121/10., 19/13., 37/14., 83/14. – pročišćeni tekst, 2/15.) Ustavni sud Republike Hrvatske u sastavu Jasna Omejec, predsjednica, te suci Mato Arlović, Marko Babić, Snježana Bagić, Slavica Banić, Mario Jelušić, Antun Palarić, Aldo Radolović, Duška Šarin i Miroslav Šeparović, na sjednici održanoj 21. prosinca 2015. donio je

ODLUKU

O IMENOVANJU PREDSJEDNIKA I ČLANOVA USTAVNOSUDSKIH VIJEĆA DO STUPANJA NA DUŽNOST NOVIH SUDACA USTAVNOG SUDA REPUBLIKE HRVATSKE

I.

Ovom odlukom imenuju se predsjednici i članovi ustavnosudskih tijela iz članka 8. stavka 1. točaka 2. – 5. Poslovnika Ustavnog suda Republike Hrvatske.

Mandat predsjednika i članova ustavnosudskih tijela iz stavka 1. ove točke traje do stupanja na dužnost novih sudaca Ustavnog suda Republike Hrvatske.

Iznimno, u slučaju izbora manjeg broja novih sudaca Ustavnog suda Republike Hrvatske od potrebnog, ova odluka podliježe odgovarajućim izmjenama i dopunama.

II.

Za predsjednike i članove vijeća za odlučivanje o ustavnim tužbama imenuju se:

a) Prvo vijeće:

    predsjednik:  Antun Palarić,

    članovi:         Marko Babić,

                         Slavica Banić,

                         Mario Jelušić,

                         Aldo Radolović,

                         zamjenski član.

b) Drugo vijeće:

     predsjednica:  Snježana Bagić,

     članovi:           Mato Arlović,

                           Duška Šarin,

                           Miroslav Šeparović,

                           zamjenski članovi (dvoje sudaca).

Zamjenski član za svaku pojedinu sjednicu Prvog vijeća određuje se između sudaca članova Drugog vijeća naizmjenično prema abecednom redu prezimena, a zamjenski članovi za svaku pojedinu sjednicu Drugog vijeća određuju se između sudaca članova Prvog vijeća, naizmjenično po dvoje prema abecednom redu prezimena.

c) Treće vijeće:

     predsjednik:    Miroslav Šeparović,

     članovi:           Mario Jelušić,

                           Antun Palarić,

                           promjenjivi članovi (troje sudaca).

Promjenjivi članovi Trećeg vijeća imenuju se na mandat od dva (2) mjeseca.

Sastav i raspored promjenjivih članova Trećeg vijeća određuje se na prijedlog predsjednice Ustavnog suda Republike Hrvatske posebnim zaključkom.

III.

Za predsjednike i članove vijeća za rješavanje pretpostavki za odlučivanje o ustavnim tužbama imenuju se:

a) Prvo vijeće:

    predsjednica:    Duška Šarin,

    članovi:             Slavica Banić, sutkinja izvjestiteljica,

                            Aldo Radolović.

b) Drugo vijeće:

    predsjednik:      Mario Jelušić,

    članovi:             Marko Babić,

                            Antun Palarić.

c) Treće vijeće:

    predsjednik:     Mato Arlović,

    članovi:            Duška Šarin,

                           Miroslav Šeparović.

IV.

Za predsjednike i članove vijeća za odlučivanje o žalbama protiv odluka o razrješenju sudačke dužnosti i odluka o stegovnoj odgovornosti sudaca imenuju se:

a) Prvo vijeće:

    predsjednik:     Marko Babić,

    članovi:            Slavica Banić,

                           Mario Jelušić,

                           Antun Palarić,

                           Aldo Radolović,

                           zamjenski član.

b) Drugo vijeće:

    predsjednica:   Snježana Bagić,

    članovi:            Mato Arlović

                           Duška Šarin,

                           Miroslav Šeparović,

                           zamjenski članovi (dvoje sudaca).

Zamjenski član za svaku pojedinu sjednicu Prvog vijeća određuje se između sudaca članova Drugog vijeća naizmjenično prema abecednom redu prezimena, a zamjenski članovi za svaku pojedinu sjednicu Drugog vijeća određuju se između sudaca članova Prvog vijeća, naizmjenično po dvoje prema abecednom redu prezimena.

V.

Za predsjednike i članove vijeća za izborne sporove imenuju se:

a) Prvo vijeće:

    predsjednik:    Miroslav Šeparović,

    članovi:           Mario Jelušić,

                          Aldo Radolović.

b) Drugo vijeće:

    predsjednik:    Mato Arlović,

    članovi:           Slavica Banić,

                          Antun Palarić.

c) Treće vijeće:

    predsjednik:   Duška Šarin,

    članovi:          Marko Babić,

                          Snježana Bagić.

VI.

Ova odluka objavit će se u »Narodnim novinama« i stupa na snagu 11. siječnja 2016.

Broj: SuT-A-12/2015

Zagreb, 21. prosinca 2015.

Predsjednica
prof. dr. sc. Jasna Omejec, v. r.

137 23.12.2015 Odluka o imenovanju predsjednika i članova ustavnosudskih vijeća do stupanja na dužnost novih
sudaca Ustavnog suda Republike Hrvatske

137 23.12.2015 Odluka o imenovanju predsjednika i članova ustavnosudskih vijeća do stupanja na dužnost novih
sudaca Ustavnog suda Republike Hrvatske